Жаңартылған білім-сапалы білім кепілі.

Бүгінгі таңда еліміздің білім кеңістігі қанатын кеңге жайып, әлемдік стандартқа сай білім беруді игеру жолында. Атап айтсақ, 12 жылдық білім беруге кезең-кезеңімен көшу, оқушылардың функционалдық сауаттылығын дамыту үшін мектепте оқытудың стандарттарын жаңғырту, білікті мамандар даярлау.

Білім мазмұнын жаңарту – білім беру бағдарламасының құрылымы мен мазмұнын, оқыту мен тәрбиелеудің әдіс-тәсілдерін қайта қарастыру. Ұлттық және жалпы адамзаттық құндылықтарды дарыта отырып, кез келген өмірлік жағдайда функционалдық сауаттылығы мен бәсекеге қабілеттілігін таныта алатын жеке тұлғаның жан жақты қалыптасуына ықпал жасау. Білім берудің жаңа моделінің құрылымы білім-біліктілік деңгейі жан-жақты қамтылған, шығармашыл, өмірде кездесетін құбылыстарға даяр белсенді тұлға дайындау.

Білім алушылардың оқу нәтижелері жетістігін бағалау жүйесі білім беру мазмұнының ажырамас бір бөлшегі. Оқу жетістіктерін бағалауда критериалды бағалау жүйесі ашықтық пен нақтылықты көздейді деп ойлаймын. Критериалды бағалау жүйесі бұрыңғы дәстүрлі бағалауға қарағанда қалыптастырушы және жиынтық бағалау болып екі жүйеде қарастырылады. Бөлімдер, тоқсан бойынша жиынтық бағалау жүргізу пән бойынша алған білімдерін саралауға, толық меңгере алмаған тақырыптарды саралауға жол ашады. Ал модерация ұғымы оқушылардың жиынтық жұмыстарының нәтижесін мұғалімдердің талқылауы үшін белгіленген жұмыс түрі екенін ескерсек, білім алушының пәнге деген қызығушылығын жетелеуге бағыт береді.

Күнделікті білім беру үдерісі оқу мақсаттарына жетуге және оқушыларда алынған білім мен дағдыларды кез келген оқу және  өмір жағдайында  шығармашылыққа   пайдалануға дайындығын қамтамасыз етеді. Іс тәжірибемде «Оқу мен жазу арқылы сын тұрғысынан ойлау» бағдарламасының стратегияларын ұтымды пайдалану оқушылардың шығармашылық қасиетін анықтауда, күшейтуде, оқытудың тиімділігін, сапасын арттыруда ерекше маңызды рөл атқарады. Бұл бағдарламаның мақсаты –кез келген мазмұн түсінікке сыни тұрғыдан қарап , ең керекті пікір, ұйғарым таңдауға , шешім қабылдауға,өзін-өзі бағалауға ,бірін-бірі бағалауға үйрету. Оқушылардың білім деңгейін көтеруге, шығармашылыққа баулуға, ойларын еркін айтуға жетелейді. Бастысы жекелей, топта, сыныпта оқушылардың білім деңгейін көтеруге, ретімен сұрыптап қолданған стратегиялардың қай – қайсысы болсын сабақтың сапасын арттыруда үлесі зор деген ойдамын.

Қазіргі біздің қоғамға жоғары білікті, кәсіби дайындалған, шығармашылықпен ойлайтын оқушылар қажет. Заманауи білім берудің стратегиясы әрбір адамда табиғаттан берілген шығармашылық тума талантты жан -жақты дамыту болып табылады.

Заманымыздың заңғар жазушысы Мұхтар Әуезов «Халық пен халықты, адам мен адамды теңестіретін – білім» деген. Біз өрлеуді өмірінің өзегі еткен халықпыз. Мына заманда «Өнердің кілтін тапқан ғана өрге шабады». Біз, тәуелсіз Қазақстанның келешегі үшін тарихи жауапкершілік арқалайтын азаматтармыз. Осы жауапкершілікті сезіне білейік.